Z A P I S N I K
5. sjednice VMO Donje Svetice održane  u ponedjeljak 18.10. 2021. u 19:15 sati.

 u prostorijama mjesne samouprave Mjesnog odbora Volovčica, Kriška 20.

Prisutni članovi vijeća:

1. Valentina Bedeković

2. Milena Žganjer

3. Goran Radovanović

4. Davor Nikolić

5. Mirko Tomić

6. Dijana Požgaj

Odsutni članovi:

1. Filip Marić

Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice

pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika s 4. sjednice na razmatranje. Vijećnik Tomić primjećuje da bi u zapisniku u glasanju oko točke 2, zaključak 1, umjesto toga da su dva vijećnika protiv trebalo pisati da su suzdržani.

Sve ostalo u zapisniku je točno i zapisnik se prihvaća.

Na prijedlog predsjednice ,Vijeće jednoglasno utvrđuje

D N E V N I     R E D:
1. Predlaganje kandidata za suce porotnike Općinskog kaznenog suda u Zagrebu, 
2. Davanje mišljenja o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina,
3. Aktualna komunalna problematika,
            4.   Razno.
Prije prve točke, provjerava se usklađenost zapisnika sa 4. sjednice s potpisanim zaključcima.
· Zaključak o provjeri razloga postavljanja ograde oko doma umirovljenika Peščenica (Točka 1, zaključak 2) nije potpisan. Riješit ćemo to izravnom komunikacijom Mjesnog Odbora s upravom Doma umirovljenika. Potpredsjednica Milena  će to preuzeti.

· Zaključak 6. I 7. iz 2. točke zapisnika također nisu potpisani u formi zaključka. Riječ je o klupama kod zgrade u ulici Donje Svetice 79 i planirano asfaltiranje kolnika Ivanićgradska od 44 do 52. Trebamo inzistirati na potpisivanju tih zaključaka i poštivanju cjelovitosti zapisnika.
1. Točka dnevnog reda- predlaganje kandidata za suce porotnike.

MO Donje Svetice nema kandidata za suca porotnika.

2. Točka dnevnog reda: Davanje mišljenja o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama  i vanjskom izgledu pokretnih naprava i privremenih građevina
VMO Donje Svetice slaže se s prijedlogom ODLUKE.
Zaključak je donesen jednoglasno.
3. Točka dnevnog reda: Aktualna komunalna tematika: 

1) Dugoselska-kontejneri: Primili smo odgovor na zaključak VGČ-a o micanju kontejnera s ceste u Dugoselskoj. Čistoća odbija prebaciti kontejnera na zelenu površinu. Mjesni odbor tražio je premještanje na površine ispred zgrade, a ne na zelenu površinu. Nije sigurno na koju površinu Čistoća misli pa bismo htjeli dogovoriti sastanak s Čistoćom da se to razjasni i dogovori.
2) Vraćanje parkirnog mjesta u Lupoglavskoj ulici ispred pješačkoj prilaza kućnom broju 3. Jednoglasno prihvaćeno.

3) Problem odlaganja otpada kod stare pruge, čestica 4357/1. Livadarski odvojak VI, od 18 do 18a. Tražimo pojačani nadzor komunalnih redara na tom području, jer je i ranije bilo problema sa smećem i ne želimo da se to ponovi.

4) Molimo pojačani nadzor komunalnog redara cijelog kvarta.

5) Česme: kod Doma zdravlja-ali ne francek! Kod ulaza u HAŠK-tamo je i bila. Veterinarski kod ulaza u ambulante-Charlesa Darwina. U dvorištu škole Fran Krsto Frankopan. Ne donosimo zaključak, nego smo javili gradskoj četvrti.
6) Predlažemo izradu i dostavu prometnog elaborata na razini mjesnog odbora i Gradske četvrti Donje Svetice. Fokus je križanje Planinske i DS. Zanima nas utjecaj buduće spojne ceste Heinzelova, Donje Svetice-Ivanićgradska.

7) Neka se razmotri mogućnost uspornika u Ščitarjevskoj. Jednoglasno.
8) Asfaltiranje kolnika na području Ivanićgradske 44 do 52.

      Svi zaključci doneseni su jednoglasno.

4. Točka dnevnog reda: razno.
Predsjednica obavještava vijeće o akcijama koje su ušle u rebalans proračuna za Plan komunalnih akcija.
1) Dječje igralište u Nartskoj ulazi tek u fazu izrade projekta.

2) Park 99. Brigade ne može ući jer mora biti kontaktiran projektant ili njegov pravni slijednik da bismo mogli bilo što raditi.- Trebamo ga kontaktirati.

3) Ušlo je uređenje vrtića
4) Iduća sjednica 10.11.u 18:00 sati.
5) HAŠK-napravili su šiljke, a djeca preskaču ogradu! Prijaviti i javiti se HAŠK-u.
Sjednica je završila u 21:15.
Predsjednica

    VMO Donje Svetice

Valentina Bedeković, v.r.
KLASA:026-02/21-02/1836
URBROJ:251-06-11-1103-21-2

Zagreb, 18. listopada 2021.

